
LUGUPEETUD LAPSEVANEM! 
Valgamaa Noorte Suvekool toimub 14.-16. august 2023 Valga maakonnas, Otepää vallas, Veski spordi- ja puhkekeskuses. Kogunemine Veski spordi- ja puhkekeskuses 14. august kell 09:30 ning orienteeruv lõpetamine 16. august kell 13:30.
Valgamaa noorte suvekoolis osalevad  noored vanuses 12-20 aastat. Suvekoolis pakume noortele mitmekülgset praktilist tegevust noorsootöötajate ja spetsialistide juhendamisel, võimalust viibida vabas looduses, leida uusi sõpru, harjutada koostööd grupitegevustes, ööbida telkides ja omandada kasulikke teadmisi ning oskusi. Tegevused on valitud aasta teema järgi - sellel aastal on fookuses sauna- ja liikumisaasta ning plaanis on näiteks veesõiduki ehitamine, erinevad saunakultuuri töötoad, noortekeskuste vahelised võistlused ja isetegevuskavad ning palju muud põnevat. 
Valgamaa Noorte Suvekooli osalustasu on 20 eurot, mis tuleb kanda MTÜ Valgamaa Noorsootöökeskus Tankla kontole EE592200221069703868 (Eraldi kokkuleppel korraldajaga on osalustasu võimalik tasuda sularahas). Osalustasu ei tagastata. 

Noore kohustuslik/vajalik varustus suvekoolis:
· Magamiskott, magamisalus
· Telk võib olla ka sõbraga mitme peale), kile telgile koos kinnitusvahenditega 
· Riietus sooja-, kuuma-, külma-  ja vihmakindel; vahetusjalatsid (sportlikud);
ujumisriided (ujumisvõimalus olemas, oleneb ilmast), pikkade varrukatega riided, PEAKATE.
· Isiklikud hügieenitarbed (hambahari, hambapasta, seep), käterätt, sääsetõrjevahendid (soovitav)
· Päikesekaitsekreem (soovitav)
· Märkmik, kirjutusvahend
· Taskulamp (pealamp), joogipudel
· Töökindad

Suvekoolis osalevad noored saavad 7 toidukorda (1. päeval lõuna- ja õhtusööki, 2. päeval hommiku-, lõuna-, ja õhtusööki, 3. päeval hommikusööki ja näks koduteele kaasa). Teades oma lapse vajadusi on tal kaasas lisasöök ja jook. Suvekoolis on olemas spetsialist, kelle poole saab pöörduda esmaabi saamiseks ning kes vajadusel suunab haige lapse traumapunkti või koju ja teavitab sellest lapsevanemaid. 
Sündmuse ajal kehtib Suvekooli läbiviijate poolt paika pandud sisekorra eeskiri, mida tutvustatakse suvekooli avarivistusel ning millest kõik osalejad peavad kinni pidama.  Reeglitest (suitsetamine, alkoholi kaasa toomine või tarbimine jms) üleastumise korral saadetakse korrarikkuja koheselt koju.  NB! Kui selline situatsioon juhtub, on lapsevanem kohustatud oma lapsele ise järgi tulema!
Tehnikaseadmete purunemise või kadumise eest suvekooli korraldajad ei vastuta. Samuti ei vastuta korraldustoimkond mobiiltelefonide olemasolul nende säilimise eest. Akude laadimise võimalus osalejale ei ole tagatud. Kogu suvekooli jooksul saab meile helistada allpool toodud mobiilinumbril.
MTÜ Valgamaa Noorsootöökeskus Tankla ei taga transporti suvekooli ja tagasi.
Lisainformatsiooni saab küsida:
Siret Kõrge
siret.korge@gmail.com
5569 9888

